
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 766 

25 Ιουλίου 2005 


ΑΠΟΦΑΣΕΙΣ 

Αριθ. 31656 

Τροποποίηση και συμπλήρωση των διατάξεων της υπ’ α¬ 
ριθμό 24069/3817/19.10.2001 κοινής υπουργικής από¬ 
φασης «Χαρακτηρισμός και οριοθέτηση περιοχών ως 
Περιοχής Ολοκληρωμένης Τουριστικής Ανάπτυξης 
(Π.Ο.Τ.Α.), καθορισμός όρων και περιορισμών στις 
χρήσεις, έγκριση της διάταξης των εγκαταστάσεων, 
των όρων για την προστασία του περιβάλλοντος κα¬ 
θώς και του φορέα ίδρυσης και εκμετάλλευσής της». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟ¬ 
ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29 του ν. 2545/97 «Βιομη¬ 
χανικές και Επιχειρηματικές Περιοχές και άλλες διατά¬ 
ξεις» όπως ισχύει» (Α' 254). 

2. Τις διατάξεις της υπ’ αριθμό 24069/3817/19.10.2001 
απόφασης των Υπουργών Εθνικής Οικονομίας, Ανάπτυ¬ 
ξης και Περιβάλλοντος, Χωροταξίας και Δημοσίων Έρ¬ 
γων «Χαρακτηρισμός και οριοθέτηση περιοχών ως Περιο¬ 
χής Ολοκληρωμένης Τουριστικής Ανάπτυξης (Π.Ο.Τ.Α.), 
καθορισμός όρων και περιορισμών στις χρήσεις, έγκριση 
της διάταξης των εγκαταστάσεων, των όρων για την προ¬ 
στασία του περιβάλλοντος καθώς και του φορέα ίδρυσης 
και εκμετάλλευσής της» (Δ' 887). 

3. Τις διατάξεις της υπ’ αριθμό 40721/17.10.2003 από¬ 
φασης των Υπουργών Εθνικής Οικονομίας, Ανάπτυξης 
και Περιβάλλοντος, Χωροταξίας και Δημοσίων Έργων 
«Παράταση ανατρεπτικής προθεσμίας που τέθηκε με τις 
διατάξεις της παρ. 1 του άρθρου 6 της υπ’ αριθμό 24069/ 
3817/19.10.2001 κοινής υπουργικής απόφασης (Δ' 887), 
για την απόκτηση, από τον προβλεπόμενο από τις διατά- 
ξειςτης Φορέα Π.Ο.Τ.Α., της κυριότητας του συνόλου των 
ιδιωτικών εκτάσεων που χαρακτηρίζονται με αυτή, ως 
Π.Ο.Τ.Α.» (Β' 1544). 

4. Τις διατάξεις της υπ’ αριθμό 42545/12.10.2004 από¬ 
φασης των Υφυπουργών Οικονομίας και Οικονομικών, 
Περιβάλλοντος, Χωροταξίας και Δημοσίων Έργων και 
Τουρισμού «Συμπλήρωση των διατάξεων της παρ. 1 του 
άρθρου 6 της με αριθμό 24069/3817/19.10.2001 κοινής υ¬ 
πουργικής απόφασης «Χαρακτηρισμός και οριοθέτηση 


περιοχών ως Περιοχής Ολοκληρωμένης Τουριστικής Α¬ 
νάπτυξης (Π.Ο.Τ.Α.), καθορισμός όρων και περιορισμών 
στις χρήσεις, έγκριση της διάταξης των εγκαταστάσεων, 
των όρων για την προστασία του περιβάλλοντος καθώς 
και του φορέα ίδρυσης και εκμετάλλευσής της» (Δ'940). 

5. Τις διατάξεις του άρθρου 29 Ατού ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) όπως αυτό 
προστέθηκε με το άρθρο 27 του ν. 2081/1992 (Α’ 154) και 
τροποποιήθηκε με το άρθρο 1 παρ.2 ατού ν. 2469/1997 
(Α’ 38). 

6. Το π.δ. 81/20.3.2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α' 57). 

7. Την υπ’ αριθμό 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και οικονομικών» (Β' 519). 

8. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

9. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α/21.3.2002) 

10. Το π.δ. 122/2004 «Ανασύσταση του Υπουργείου 
Τουρισμού» (Α' 85). 

11. Το π.δ. 123/2004 «Διορισμός Υπουργού, Αναπληρω¬ 
τή Υπουργού και Υφυπουργών» (Α' 86). 

12. Την υπ’ αριθμό 1153/2004 κοινή απόφαση του Πρω¬ 
θυπουργού και Υπουργού Τουρισμού «Ανάθεση αρμοδιο¬ 
τήτων στον Υφυπουργό Τουρισμού Αναστάσιο Λιάσκο» 
(Β' 591). 

13. Την υπ’ αριθμό 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων (Β’ 754) «Ανάθεση αρμοδιοτήτωντου 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας και 
Δημοσίων Έργων». 

14. Την από 7.4.2005 αίτηση του Αχιλλέα Β. Κωνστακό- 
πουλου, Διευθύνοντα Συμβούλου και νομίμου εκπροσώ¬ 
που της ανώνυμης εταιρίας Τουριστικές Επιχειρήσεις 
Μεσσηνίας ΑΈ. φορέα της Π.Ο.Τ.Α. (α.π. ΕΟΤ 
3239/18.4.2005) καθώς και τις από 18.4.2005 (α.π. Ε.Ο.Τ. 
3239/18.4.2005), 22.4.2005 (α.π. Ε.Ο.Τ. 3939/22.4.2005) 
και6.7.2005 (α.π. ΠΕ.ΧΩ.Δ.Ε. 28849/6.7.2005) αιτήσεις υ¬ 
ποβολής συμπληρωματικών στοιχείων. 

15. Το από 22.4.2005 πρακτικό συνεδρίασης εκπροσώ¬ 
πων των αρμοδίων κατά νόμο υπηρεσιών του Ελληνικού 
Οργανισμού Τουρισμού και του Υπουργείου Περιβάλλο¬ 
ντος Χωροταξίας και Δημοσίων Έργων, σύμφωνα με τις 
διατάξεις της παρ. 2γ της κοινής υπουργικής απόφασης 
Τ 751/1998. 

16. Το υπ’ αριθμ. 503150/26.4.2005 έγγραφο του Ε.Ο.Τ. 

17. Την υπ’ αριθμό 61/16.5.2005 απόφαση του Νομαρ¬ 
χιακού Συμβουλίου της Νομαρχιακής Αυτοδιοίκησης 
Μεσσηνίας. 

18. Την υπ’ αριθμό 503209/29.6.2005 γνωμοδότηση του 
Ε.Ο.Τ. 

19. Την υπ’ αριθμό 127.704/24.6.2005 γνωμοδότηση 
της Δ/νσης Περιφερειακού Σχεδιασμού του Υπ. Περιβάλ¬ 
λοντος, Χωροταξίας και Δημοσίων Έργων. 

20. Την υπ’ αριθμό 24939/4.7.2005 γνωμοδότηση του Υ¬ 
πουργείου Οικονομίας και Οικονομικών. 

21. Την υπ’ αριθμό 30060/13.7.2005 εισήγηση της 
Δ/νσης Χωροταξίας. 

22. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Τα υπό τα στοιχεία 1 και 2 εδάφια του άρθρου 1 της 
υπ’ αριθμό 24069/3817/19.10.2001 κοινής απόφασης των 
Υπουργών Εθνικής Οικονομίας, Ανάπτυξης, και Περιβάλ¬ 
λοντος, Χωροταξίας και Δημοσίων Έργων (Δ' 887) αντι¬ 
καθίστανται ως εξής: 

«1. Περιοχή 1 (Τμήμα Π.Ο.Τ.Α. Ρωμανού) στα διοικητικά 
όρια των Δήμων Γαργαλιάνων και Νέστορος. 

Η περιοχή αυτή αποτελείται από 2 τμήματα εκατέρωθεν 
του ποταμού Σέλα που ορίζονται από τη γραμμές που ε- 

νώνουντασημεία1,2,3.130,131 καιΐ (τμήμα βόρεια 

του ποταμού Σέλα) και 132, 133, 134, ... 229, 230 και 132 
(τμήμα νότια του ποταμού Σέλα) αντίστοιχα, στο υπ’ α¬ 
ριθμό Ρ-ΟΧ-Ια πρωτότυπο διαγράμμα σε κλίμακα 1:5.000 
με θέμα «Σχέδιο Χαρακτηρισμού και οριοθέτησης ΠΟΤΑ - 
Χρήσεις γης: Τμήμα Α Περιοχή Ρωμανού», που θεωρήθη¬ 
κε από τον Προϊστάμενο της Δ/νσης Τοπογραφικών Ε¬ 
φαρμογών με την υπ’αριθμό/....7.2005 πράξη του και που 
αντίτυπο του οποίου σε φωτοσμίκρυνση δημοσιεύεται με 
την παρούσα απόφαση. 

2. Περιοχή 2 (Τμήμα Π.Ο.Τ.Α. Πύλου) στα διοικητικά ό¬ 
ρια του Δήμου Πύλου. 

Η έκταση αυτή ορίζεται από τη γραμμή που ενώνει τα 
σημεία 1, 2, 3, .... 175, 176 και 1, στο με αριθμό Π-ΟΧ-Ια 
πρωτότυπο διαγράμμα σε κλίμακα 1:5.000 με θέμα «Σχέ¬ 
διο Χαρακτηρισμού και οριοθέτησης ΠΟΤΑ-Χρήσειςγης: 
Τμήμα Β Περιοχή Πύλου», που θεωρήθηκε από τον Προϊ¬ 
στάμενο της Δ/νσης Τ οπογραφικών Εφαρμογών με την με 
αριθμό/....7.2005 πράξη του και που αντίτυπο του οποίου 
σε φωτοσμίκρυνση δημοσιεύεται με τη παρούσα απόφα¬ 
ση.» 

2. Στο πρώτο εδάφιο του άρθρου 2 της υπ’ αριθμό 
24069/3817/19.10.2001 κοινής απόφασης των Υπουργών 
Εθνικής Οικονομίας, Ανάπτυξης, και Περιβάλλοντος, Χω¬ 
ροταξίας και Δημοσίων Έργων (Δ'887) αντικαθίστανται οι 
αναφερόμενοι αριθμοί σχεδίων «Ρ-ΟΧ-1, Π-ΟΧ-1» ως ε¬ 
ξής: «Ρ-ΟΧ-Ια, Π-ΟΧ-1 α». 

3. Το άρθρο 3 της υπ’ αριθμό 24069/3817/19.10.2001 
κοινής απόφασης των Υπουργών Εθνικής Οικονομίας, Α¬ 


νάπτυξης, και Περιβάλλοντος, Χωροταξίας και Δημοσίων 
Έργων (Δ' 887) αντικαθίσταται ως εξής: 

«1. Για την αρμονική ένταξη και τον περιορισμό των αρ¬ 
νητικών επιπτώσεων από την ίδρυση και λειτουργία των 
προβλεπόμενων από την παρούσα απόφαση εγκαταστά¬ 
σεων, τόσο στο άμεσο όσο και στο ευρύτερο περιβάλλον 
της, τίθενται οι παρακάτω ειδικοί όροι και μέτρα προστα¬ 
σίας του περιβάλλοντος: 

α. Η χάραξη του εσωτερικού οδικού δικτύου της ΠΟΤΑ 
να ακολουθεί τις ισοϋψείς του εδάφους, με μικρή κλίση, 
ώστε να υπάρξει απόλυτη προσαρμογή τους με το τοπίο. 

β. Όλες οι κατασκευές (κύρια και βοηθητικά κτίσματα, 
περιφράξεις κ.λπ.) να ακολουθήσουν από μορφολογικής, 
ογκοπλαστικής και γενικότερα αρχιτεκτονικής οργάνω¬ 
σης τα πρότυπα της παραδοσιακής αρχιτεκτονικής της 
περιοχής. 

γ. Να διασφαλίζεται η πρόσβαση των χρηστών στην πα¬ 
ραλία της περιοχής Ρωμανού εκτός των αμμοθινών και τα 
σημεία πρόσβασης να υποδειχθούν στη φάση έγκρισης 
της τελικής ΜΠΕ. Να προταθούν τρόποι προστασίας των 
αμμοθινών. 

δ. Τα μέτρα που θα ληφθούν για την προστασία της θα¬ 
λάσσιας χελώνας κατά την περίοδο ωοτοκίας της, στην 
περιοχή Ρωμανού, να είναι σύμφωνα με το υπ’ αριθμό 
81352/1063/1.3.2000 έγγραφο του Τμήματος Διαχείρι¬ 
σης Φυσικού Περιβάλλοντος της Υπηρεσίας μας. 

ε. Επεμβάσεις επί δασικού χαρακτήρα εκτάσεων απα¬ 
γορεύονται με εξαίρεση τη διέλευση δρόμων και διαδρο¬ 
μών γκολφ, σύμφωνα με το σχέδιο γενικής διάταξης των 
εγκαταστάσεων της περιοχής Ρωμανού. Οι επεμβάσεις 
αυτές τελούν υπό την αίρεση της έγκρισής τους κατά την 
διαδικασία του άρθρο 51 ν. 998/1979. Σε κάθε περίπτωση 
οι εκτάσεις αυτές δεν προσμετρώνται στον υπολογισμό 
της δομήσιμης επιφάνειας του γηπέδου. 

στ. Οι προβλεπόμενες φυτεύσεις να γίνουν με γνώμονα 
την οικολογική ανασυγκρότηση του φυσικού περιβάλλο¬ 
ντος. Τα φυτικά είδη τα οποία θα χρησιμοποιηθούν για τη 
διαμόρφωση του περιβάλλοντος χώρου και των χώρων 
πρασίνου να είναι προσαρμοσμένα στις εδαφοκλιματικές 
συνθήκες της περιοχής και κατά το δυνατόν να χρησιμο¬ 
ποιηθούν είδη της αυτοφυούς χλωρίδας. 

ζ. Να εξετασθεί η χρήση ήπιων ή εναλλακτικών πηγών ε¬ 
νέργειας. 

η. Να γίνει συλλογή και διαφύλαξη του εδαφικού υλικού 
και των προϊόντων εκσκαφής, που θαπροκύψουνστη φά¬ 
ση των κατασκευών, για να επαναχρησιμοποιηθούν στην 
αποκατάσταση και διαμόρφωση του περιβάλλοντος χώ¬ 
ρου (γήπεδα ροΐί κ.λπ.). Τυχόν περίσσεια να απορριφθεί 
σε χώρους που θα υποδειχθούν στη φάση έγκρισης των 
Μ.Π.Ε. 

θ. Η διάθεση των λυμάτων/υγρών αποβλήτων κάθε πε- 
ριοχήςτης ΠΟΤΑ Μεσσηνίας να γίνεται στο αποχετευτικό 
δίκτυο της πόλης. Σε περίπτωση που η μονάδα επεξεργα¬ 
σίας λυμάτων της αντίστοιχης πόλης δεν έχει κατασκευα¬ 
στεί, να κατασκευαστούν και να λειτουργήσουν εγκατα¬ 
στάσεις επεξεργασίας λυμάτων εντός των ορίων κάθε πε¬ 
ριοχής της ΠΟΤΑ. Οι εγκαταστάσεις αυτές μπορεί να 
κατασκευασθούν σε μία φάση εξ αρχής, αλλά πρέπει να 
υπάρχει πρόβλεψη για κάλυψη διαφορετικών υδραυλι¬ 
κών φορτίων έτσι ώστε να μη είναι υπερδιαστασιολογη- 
μένες όταν ολοκληρωθεί η Α φάση λειτουργίας των προ¬ 
βλεπόμενων κλινών και να επαρκούν για επεξεργασία των 
λυμάτων όταν ολοκληρωθούν όλα τα προβλεπόμενα έρ- 

γα (Α και Β φάση). Στις εγκαταστάσεις αυτές να υπάρχει 
εγκαταστημένος εφεδρικός μηχανολογικός εξοπλισμός 
με τους αντίστοιχους αυτοματισμούς για την εναλλάξ λει¬ 
τουργία και σήμανση συναγερμού σε περίπτωση βλάβης, 
καθώς και εφεδρική πηγή ενέργειας ή ανάλογη διάταξη 
που να αποτρέπει προβλήματα που οφείλονται σε τυχόν 
διακοπές ηλεκτρικού ρεύματος. Οι επιφάνειες των υγρών 
να είναι ορατές και επισκέψιμες σε όλη την έκταση και οι 
εγκαταστάσεις να είναι καλά προστατευμένες ώστε να 
μην εισέρχονται ζώα ή αναρμόδια πρόσωπα. Οι εγκατα¬ 
στάσεις βιολογικού καθαρισμού να διαθέτουν τριτοβάθ¬ 
μια επεξεργασία και η απολύμανση των επεξεργασμένων 
λυμάτων να γίνεται με χρήση κατάλληλου απολυμαντικού 
μέσου (π.χ. υπεριώδη ακτινοβολία -υν-). Να εξετασθεί η 
δυνατότητα διάθεσης των επεξεργασμένων λυμάτων κα¬ 
τά προτεραιότητα για άρδευση των γκολφ, με τη χρησι¬ 
μοποίηση των βέλτιστων διαθέσιμων τεχνικών και εναλ¬ 
λακτικά εφόσον αυτό δεν κριθεί δυνατό, επιφανειακά με 
«στάγδην» μέθοδο για άρδευση περιφραγμένων χώρων 
πρασίνου. 

ι. Η ιλύς της/των μονάδας/ων βιολογικού καθαρισμού 
να απομακρύνεται σε τακτά χρονικά διαστήματα και να 
διατίθεται σε σημεία που θα υποδειχθούν κατά τη φάση έ- 
γκρισηςτων Μ.Π.Ε. 

ια. Ταπάσης μορφής απορρίμματα, που θαπαράγονται 
στη φάση λειτουργίας της ΠΟΤΑ να συλλέγονται και να 
διατίθενται με τρόπο που θα καθορισθεί στη φάση έγκρι¬ 
σης των ΜΠΕ. 

ιβ. Νατοποθετηθούνεντόςτωνπεριοχώντης ΠΟΤΑδια- 
κεκριμένοι κάδοι συλλογής για απορρίμματα που δύνα- 
νται να ανακυκλωθούν (χαρτί, αλουμίνιο, γυαλί κ.λπ.). 

2. Για την κατασκευή και τη λειτουργία των έργων και 
δραστηριοτήτων που θα αναπτυχθούν στα επιμέρους 
τμήματα της Π.Ο.Τ.Α. Μεσσηνίας (τμήμα Πύλου, Ρωμα¬ 
νού και Ριζόμυλου) απαιτείται η υποβολή ενιαίων, δηλαδή 
για το σύνολο των έργων και δραστηριοτήτων, κάθε πε¬ 
ριοχής Μελετών Περιβαλλοντικών Επιπτώσεων (Μ.Π.Ε.). 
Οι μελέτες αυτές πρέπει να εξετάζουν και τις επιπτώσεις 
όλων των συνοδών έργων, δηλαδή αυτών που είναι συν¬ 
δέονται με τις δραστηριότητες κάθε περιοχής (π.χ. οδικό 
δίκτυο, δίκτυο ακαθάρτων και γενικότερα δίκτυα υποδο¬ 
μών, κατασκευή λιμνοδεξαμενής, κ.λπ.). 

Οι προαναφερθείσες Μ.Π.Ε., πρέπει να συνταχθούν και 
να υποβληθούν δεόντως, σε δέκα (10) αντίτυπα και σε η¬ 
λεκτρονική μορφή και να περιλαμβάνουν μεταξύ άλλων 
τα εξής: 

α. Υφιστάμενη κατάσταση ρύπανσης και εκτίμηση της 
κατάστασης του περιβάλλοντος καθώς και περιγραφή 
του ανάγλυφου, της μορφολογίας, υδρολογίας και των 
κλιματολογικών στοιχείων της περιοχής. 

β. Περιγραφή των ανθρωπογενών και φυσικών οικοσυ¬ 
στημάτων της άμεσης και ευρύτερης περιοχής του έρ¬ 
γου, τα είδη χλωρίδας και πανίδας, τους τύπους οικοτύ¬ 
πων κ.λπ. 

γ. Αναλυτική περιγραφή των επεμβάσεων στο περιβάλ¬ 
λον (επιχωματώσεις, δάπεδα εργασίας, εργοτάξια κ.λπ.). 

δ. Περιγραφή τρόπου αντιμετώπισης όλων των πιθανών 
επιπτώσεων που θα προκύψουν τόσο στη φάση κατα¬ 
σκευής, όσο και στη φάση λειτουργίας του συνόλου των 
έργων και δραστηριοτήτων κάθε περιοχής. 

ε. Θέσεις απόθεσης των πλεοναζόντων υλικών που θα 
προκύψουν από τις κατασκευαστικές εργασίες. 

στ. Διεξοδική παρουσίαση όλων των πιθανών εναλλα¬ 


κτικών λύσεων για τη κατασκευή και λειτουργία του συ¬ 
νόλου των έργων και δραστηριοτήτων και επιλογή της 
βέλτιστης εξ αυτών με βάση περιβαλλοντικά κριτήρια. 
Παρουσίαση των εναλλακτικών λύσεων για την υδροδό- 
τηση του έργου (άρδευση γηπέδου ροΐΐ, εξασφάλιση νε¬ 
ρού ύδρευσης ξενοδοχειακών μονάδων, κ.λπ.). Παρου¬ 
σίαση των εναλλακτικών λύσεων για την κάλυψη των ε¬ 
νεργειακών απαιτήσεωντου έργου, κ.λπ. 

ζ. Εξέταση/ανάλυση όλωντων πιθανών επιπτώσεων στο 
περιβάλλον από την συνεργιστική δράση των έργων και 
δραστηριοτήτων κάθε περιοχής της ΠΟΤΑ (ειδικότερα 
μεταξύ των περιοχών Πύλου και Ρωμανού). 

η. Όλες τις τελεσίδικες πράξεις χαρακτηρισμού κάθε 
περιοχής από την αρμόδια Δασική Υπηρεσία (συνοδευό- 
μενες από ένα τοπογραφικό διάγραμμα, θεωρημένο από 
την αρμόδια Δ/νση Δασών στο υπόμνημα του οποίου θα 
αναφέρεται η πράξη χαρακτηρισμού για τα επιμέρους 
τμήματα της επιφάνειας που περιγράφονται στο διά¬ 
γραμμα). 

θ. Όλες τις σχετικές αποφάσεις επικύρωσης καθορι¬ 
σμού οριογραμμών των ρεμάτων που διασχίζουν τις ε¬ 
κτάσεις της Π.Ο.Τ.Α. 

ι. Αναλυτική περιγραφή του τρόπου διαχείρισης του υ¬ 
δάτινου δυναμικού της περιοχής, προκειμένου η λιμνοθά¬ 
λασσα της Γιάλοβας, ο ποταμός Σέλας και το παρόχθιο 
δάσος του να μην απειληθούν από υπεράντληση των υ¬ 
πόγειων υδροφορέων καθώς και από υπερβολική χρήση 
επιφανειακών υδάτων για ύδρευση και άρδευση της 
Π.Ο.Τ.Α. 

ια. Όλα τα απαραίτητα δικαιολογητικά τεκμηρίωσης 
της μεθόδου επεξεργασίας/διάθεσης των υγρών λυμά¬ 
των (π.χ. αν πρόκειται για σύνδεση με βιολογικούς καθα¬ 
ρισμούς πόλεων, να υποβληθούν οι σχετικές βεβαιώσεις 
των Δήμων κ.λπ.) ή οι εγκεκριμένες από τη Δ/νση Υγιεινής 
μελέτες επεξεργασίας και διάθεσης υγρών αποβλήτων 
(εφόσον κατασκευαστεί μονάδα επεξεργασίας λυμάτων 
εντός της περιοχής της ΠΟΤΑ). 

4. Τα αναφερόμενα στην παράγραφο 1 του άρθρου 4 

της υπ’ αριθμό 24069/3817/19.10.2001 κοινής απόφασης 
των Υπουργών Εθνικής Οικονομίας, Ανάπτυξης, και Περι¬ 
βάλλοντος, Χωροταξίας και Δημοσίων Έργων (Δ' 887) 
πρωτότυπα διαγράμματα με αριθμό Ρ-ΔΕ-1, Π-ΔΕ-1, των 
τμημάτων Π.Ο.Τ.Α. Ρωμανού και Πύλου αντίστοιχα, αντι¬ 
καθίστανται μετά υπ’ αριθμό Ρ-ΔΕ-1 α, Π-ΔΕ-1 α, πρωτό¬ 
τυπα διαγράμματα σε κλίμακα 1: 5000 που θεωρήθηκαν 
από τον Προϊστάμενο της Δ/νσης Τοπογραφικών Εφαρ¬ 
μογών με την υπ’ αριθμό.πράξη του και που α¬ 

ντίτυπο των οποίων σε φωτοσμίκρυνση δημοσιεύεται με 
την παρούσα απόφαση. 

5. Τα αναφερόμενα στην παράγραφο 2 του άρθρου 4 
της υπ’ αριθμό 24069/3817/19.10.2001 κοινής απόφασης 
των Υπουργών Εθνικής Οικονομίας, Ανάπτυξης, και Περι¬ 
βάλλοντος, Χωροταξίας και Δημοσίων Έργων (Δ' 887) 
πρωτότυπα διαγράμματα με αριθμό Ρ-ΥΥ-1, Ρ-ΥΑ-1, Ρ- 
ΥΟ-1, Ρ-ΥΗ-1, Ρ-ΥΤ-1 και Π-ΥΥ-1, Π-ΥΑ-1, Π-ΥΟ-1, Π-ΥΗ-1, 
Π-ΥΤ-1, των τμημάτων Π.Ο.Τ.Α. Ρωμανού και Πύλου αντί¬ 
στοιχα αντικαθίστανται μετά με αριθμό Ρ-ΥΥ-Ια, Ρ-ΥΑ-Ια, 
Ρ-ΥΟ-Ια, Ρ-ΥΗ-Ια, Ρ-ΥΤ-Ια, Π-ΥΥ-Ια, Π-ΥΑ-Ια, Π-ΥΟ-Ια, 
Π-ΥΗ-Ια, και Π-ΥΤ-Ια. πρωτότυπα διαγράμματα σε κλί¬ 
μακα 1: 5000 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την υπ’ αριθμό 

.πράξη του και που αντίτυπο των οποίων σε 

φωτοσμίκρυνση δημοσιεύεται με την παρούσα απόφαση. 

6. Στην παράγραφο 1 του άρθρου 6 της υπ’ αριθμό 
24069/3817/19.10.2001 κοινής απόφασης των Υπουργών 
Εθνικής Οικονομίας, Ανάπτυξης, και Περιβάλλοντος, Χω¬ 
ροταξίας και Δημοσίων Έργων (Δ' 887) όπως ισχύει, προ¬ 
στίθεται νέο εδάφιο ως εξής: 

«Η παραπάνω προθεσμία αναστέλλεται για όσο χρόνο 
εκκρεμεί ενώπιον του αρμοδίου δικαστηρίου η έκδοση α¬ 
πόφασης για τον καθορισμό τιμής μονάδας αποζημίωσης 
για τα απαλλοτριούμενα ακίνητα, εφ' όσον ο Φορέας της 
ΠΟΤΑ έχει υποβάλει σχετική αίτηση εντός εξαμήνου από 
την κήρυξη της απαλλοτρίωσης». 

7. Η παράγραφος 2 του άρθρου 6 της υπ’ αριθμό 
24069/3817/19.10.2001 κοινής απόφασης των Υπουργών 
Εθνικής Οικονομίας, Ανάπτυξης, και Περιβάλλοντος, Χω¬ 
ροταξίας και Δημοσίων Έργων (Δ' 887), αντικαθίσταται 
ως εξής: 

Ο χαρακτηρισμός, η οριοθέτηση, η έγκριση των χρήσε¬ 
ων γης, της γενικής διάταξης των εγκαταστάσεων καθώς 
και της διάταξης των δικτύων υποδομής της περιοχής 2 
(τμήμα ΠΟΤΑ Πύλου) στα τμήματα που καταλαμβάνουν οι 
εγκαταστάσεις που επηρεάζονται από την ύπαρξη του 
τμήματος της Εθνικής οδού Πύλου Φιλιατρών που διέρ¬ 
χεται σήμερα από αυτήν, τελεί υπό την αίρεση ότι το τμή¬ 
μα αυτό θα καταργηθεί και θα ενσωματωθεί σε αυτήν. Α¬ 
ντί του τμήματος αυτού θα ενταχθεί στο εθνικό δίκτυο το 
νέο οδικό τμήμα που θα κατασκευασθεί παρά το όριο της 
ΠΟΤΑ με δαπάνες του Φορέα της ΠΟΤΑ και σύμφωνα με 
τις αρμοδίως εγκεκριμένες μελέτες και τους όρους της 
υπ’ αριθμ. 124523/24.11.2004 κοινής απόφασης των Υ¬ 
πουργών Περιβάλλοντος, Χωροταξίας και Δημοσίων Έρ¬ 
γων, Πολιτισμού, καιΑγροτικής Ανάπτυξης καιΤροφίμων. 
Μετά την ένταξη στο εθνικό δίκτυο του νέου τμήματος, τα 
όρια κατάληψης αυτού θα εξαιρεθούν αυτοδικαίως εκ 
των ορίωντης ΠΟΤΑ και τα βόρεια και ανατολικά όρια του 
τμήματος Πύλου της ΠΟΤΑ θα μετατεθούν στη γραμμή 

που ορίζεται από τα σημεία 173, 177, 178,. 235, 236 

στο με αριθμό Π-ΟΧ-Ια σχέδιο οριοθέτησης του τμήμα¬ 
τος». 

8. Στο τέλος της παραγράφου 3 του άρθρου 6 της υπ’ α¬ 
ριθμό 24069/3817/19.10.2001 κοινής απόφασης των Υ¬ 


πουργών Εθνικής Οικονομίας, Ανάπτυξης, και Περιβάλ¬ 
λοντος, Χωροταξίας και Δημοσίων Έργων (Δ' 887), προ¬ 
στίθεται νέο εδάφιο ως εξής: 

«Κατ' εξαίρεση είναι δυνατή η έκδοση οικοδομικών α¬ 
δειών για την ανέγερση εγκαταστάσεων εντός των προ¬ 
βλέψεων του άρθρου 2 της παρούσας, εφόσον από την 
έκθεση ελέγχου τίτλων του προηγουμένου εδαφίου απο- 
δεικνύεται ότι ο Φορέας της Π.Ο.Τ.Α. έχει στην ιδιοκτησία 
του επαρκείς ενιαίες εκτάσεις, εντός των οποίων επιτρέ¬ 
πεται με βάση τους ισχύοντες για τις τουριστικές εγκατα¬ 
στάσεις όρους και περιορισμούς δόμησης η ανέγερση 
των εγκαταστάσεων για τις οποίες ζητείται η άδεια, υπό 
τις εξής προϋποθέσεις: 

Α. Οι τουριστικές εγκαταστάσεις για τις οποίες ζητείται η 
άδεια έχουν εγκριθεί, ως αυτοτελείς ή συνδυαζόμενες με¬ 
ταξύ τους λειτουργικά τουριστικές εγκαταστάσεις, σύμφω¬ 
να ισχύουσες τεχνικές προδιαγραφές, από τον ΕΟΤ. 

Β. Από την ανέγερση των εγκαταστάσεων αυτών δεν 
παρακωλύεται η προσπέλαση και η χρήση τυχόν εντός 
Π.Ο.Τ.Α. ιδιοκτησιών τρίτων, που δεν έχουν ακόμη απο¬ 
κτηθεί από τον Φορέα. 

9. Οι προσαρτώμενοι στην υπ’ αριθμό 24069/3817/ 
19.10.2001 κοινή απόφαση των Υπουργών Εθνικής Οικο¬ 
νομίας, Ανάπτυξης, και Περιβάλλοντος, Χωροταξίας και 
Δημοσίων Έργων (Δ’ 887) πίνακες συντεταγμένων των 
κορυφών του πολυγώνου που οριοθετούν το τμήμα 
Π.Ο.Τ.Α. Ρωμανού και Πύλου αντίστοιχα αντικαθίστανται 
με του πίνακες του παραρτήματος της παρούσης. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΦΩΛΙΑΣ ΣΤΑΥΡΟΣ ΚΑΛΟΓΙΑΝΝΗΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΑΝΑΣΤΑΣΙΟΣ ΛΙΑΣΚΟΣ 

4096300.49 

4096421.32 

296734.07 

296777.00 

296208.45 

296297.25 

296323,51 

4088629.22 137 

.41 


.38 


.00 

.82 

.57 

296852.51 

296855.22 

82 
99 

4089987.68 

4090095.56 

295746.05 


57 295755.91 

58 295769.54 


59 295777,92 

60 295790.00 




4088303.29 

4088369.60 120 


3ΕΕΕ3Ι 


296387.40 

ΕΕ 

297011.67 

ΕΕ 

ΕΕ 

296968.01 

